Chosan

Chosan er et fylke (kun) i provinsen Chagang i Nord-Korea. Fylket ligger ved den kinesiske grensa helt nord i provinsen.

Fylket er preget av å ligge ved foten til Kangnamfjellene mot sør og mot Yaluelva i nord. Det høyeste fjellet er Namhaetaesan (남해태산, 1079 moh. 20 prosent av arealet er dyrkbart og husdyrhold og birøkting er viktige næringer. 76 prosent av arealet er dekt med skog og det drives tømmerhogst.

Klimaet er kontinentalt med varme somre og kalde vintre. Landets høyeste sommertemperatur på 41 °C er fra dette fylket fra juli 1961.

Under Koreakrigen nådde sørkoreanske styrker den 26. oktober 1950 Yaluelva i Chosan, like før kinesiske styrker engasjerte seg i krigen.  

I 1999 ble det gravd fram en grav fra Goguryeo-tiden i fylket.

Referanser

Eksterne lenker
 Profil av Chagang-provinsen
 Detaljert kart (koreansk)

Chagang